《南城访故旧居尽易新主有感而作》
明代·韩殷

绿杨红杏满城春，柳市南头访隐沦。人世几回伤往事，江淮何处不通津。

青袍似草年年定，世事如棋局局新。浅薄将何称献纳，思量名利孰如身。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。